Lav et referat af nedenstående tekst:

Tekst:
Orhan Bilican kommer nok ikke til at tænke tilbage på Nordjylland med glæde. Hans knæ gør nok slet ikke. I denne uge har Thisted nemlig lagt gulv og vægte til EM i styrkeløft og for den skæggede belgier Orhan Bilican, gik det ikke efter planen, da han tog 420 kilo på skulderen. Klogeligt, når der var tale om næsten et halvt ton, var der flere hjælpere omkring ham. Se videoen hér, hvor det går helt galt: (Videoen er fra EPF - European Powerlifting Federation) Der går ikke mange sekunder af styrkeløftningsforsøget, før hans ben bogstaveligt talt knækker under ham. Ifølge Ekstra Bladet brækker han begge knæ. Der må da også fire mand til at bære ham væk. Inden da er det en styrkeløfter, der hurtigt opfanger både situationens alvor og smerte, da han vælter bagover med himmelvendte øjne. Efter et kram fra en skaldet og også godt bygget vælger, blev han sendt på hospitalet i Thisted. På styrkeløfterens egen Facebook-side er der dog gode tegn fra den uheldige belgier. Billederne af den noget afmålte 'thumbs up' er fra belgierens besøg på Thisted Sygehus. Ifølge Ekstra Bladet, der citerer det belgiske medie HLN , var han indlagt i flere dage på det nordvestjyske sygehus.

Referat:
420 kilo på vægtene var for meget for uheldig styrkeløfter.